CELEX: 32020Q1120(01)
Language: sk
Date: 2020-10-09 00:00:00
Title: Rozhodnutie Výboru Regiónov č. 18/2020 o prístupe verejnosti k dokumentom Výboru regiónov

20.11.2020   
               
               
                  SK
               
               
                  Úradný vestník Európskej únie
               
               
                  L 391/3
               
            
         ROZHODNUTIE VÝBORU REGIÓNOV č. 18/2020
         o prístupe verejnosti k dokumentom Výboru regiónov
         PREDSEDNÍCTVO VÝBORU REGIÓNOV,
         so zreteľom na Zmluvu o fungovaní Európskej únie, najmä jej článok 15 ods. 3,
         so zreteľom na nariadenie Európskeho parlamentu a Rady (ES) č. 1049/2001 z 30. mája 2001 o prístupe verejnosti k dokumentom Európskeho parlamentu, Rady a Komisie (1),
         so zreteľom na nariadenie Európskeho parlamentu a Rady (EÚ) 2018/1725 z 23. októbra 2018 o ochrane fyzických osôb pri spracúvaní osobných údajov inštitúciami, orgánmi, úradmi a agentúrami Únie a o voľnom pohybe takýchto údajov, ktorým sa zrušuje nariadenie (ES) č. 45/2001 a rozhodnutie č. 1247/2002/ES (2),
         so zreteľom na Rokovací poriadok Výboru regiónov, najmä na jeho článok 78,
         so zreteľom na rozhodnutie predsedníctva Výboru regiónov č. 64/2003 zo 11. februára 2003 o prístupe verejnosti k dokumentom Výboru regiónov (3),
         so zreteľom na rozhodnutie predsedníctva Výboru regiónov č. 128/2003 zo 17. júna 2003 o prístupe verejnosti k dokumentom Výboru regiónov prostredníctvom elektronického registra dokumentov,
         keďže Európsky parlament, Rada a Komisia v spoločnom vyhlásení k nariadeniu (ES) č. 1049/2001 požiadali ostatné inštitúcie, aby prijali vnútorné predpisy týkajúce sa prístupu verejnosti k dokumentom s prihliadnutím na zásady a obmedzenia stanovené v tomto nariadení (4),
         keďže vytvorenie zoznamu priamo prístupných dokumentov podľa článku 78 ods. 2 Rokovacieho poriadku Výboru regiónov a podrobnosti stanovené výborom v súvislosti s výkonom práva občanov na prístup k dokumentom je potrebné zlúčiť do jedného rozhodnutia, aby sa zabezpečila väčšia transparentnosť pre občanov,
         PRIJALO TOTO ROZHODNUTIE:
         KAPITOLA I
         
            VŠEOBECNÉ USTANOVENIA
         
         
            Článok 1
            Adresát, rozsah pôsobnosti a druh prístupu
            
               1.   Každý občan Únie a každá fyzická alebo právnická osoba s bydliskom alebo sídlom v niektorom členskom štáte má právo na prístup k dokumentom Výboru regiónov (ďalej len „výbor“) v súlade s pravidlami, podmienkami a obmedzeniami určenými v nariadení (ES) č. 1049/2001 a v súlade s osobitnými ustanoveniami uvedenými v tomto rozhodnutí.
            
            
               2.   Na účely tohto rozhodnutia sa pod pojmom „dokumenty výboru“ rozumie akýkoľvek obsah v zmysle článku 3 písm. a) nariadenia (ES) č. 1049/2001, ktorý bol vypracovaný alebo prijatý jedným z orgánov výboru alebo generálnym sekretariátom výboru.
            
            
               3.   Výbor sprístupňuje svoje dokumenty verejnosti prostredníctvom registra uvedeného v kapitole II a na žiadosť v súlade s kapitolou III.
            
         
         KAPITOLA II
         
            REGISTER DOKUMENTOV VÝBORU
         
         
            Článok 2
            
               1.   V súlade s článkami 11 a 12 nariadenia (ES) č. 1049/2001 sa v rámci výboru zriadi register dokumentov.
            
            
               2.   Dokumenty výboru uvedené v zozname pripojenom k tomuto rozhodnutiu a dokumenty, ku ktorým bol povolený prístup podľa kapitoly III tohto rozhodnutia, sú priamo prístupné občanom v elektronickej forme v registri.
            
            
               3.   Výbor môže rozhodnúť, že register bude obsahovať aj dokumenty, ktoré sa neuvádzajú v odseku 2. V takom prípade výbor v závislosti od povahy každého dokumentu rozhodne, že dokument buď priamo sprístupní občanom v elektronickej forme v registri, alebo v registri uvedie iba referenčné číslo dokumentu, predmet a/alebo krátky opis jeho obsahu a dátum jeho prijatia alebo vyhotovenia a zaznamenania v registri.
            
         
         KAPITOLA III
         
            POSTUP PRI PRÍSTUPE K DOKUMENTOM NA ŽIADOSŤ
         
         
            Článok 3
            Dokumenty prístupné na žiadosť
            Dokumenty výboru, ktoré sa neuvádzajú v zozname pripojenom k tomuto rozhodnutiu, sa, pokiaľ je to možné, sprístupnia občanom na žiadosť, ak sa neuplatnia obmedzenia stanovené v článkoch 4 a 9 nariadenia (ES) č. 1049/2001.
         
         
            Článok 4
            Prvá žiadosť
            
               1.   Podanie žiadosti
               
                           1.1.
                        
                        
                           Žiadosti o prístup k dokumentu sa zasielajú generálnemu sekretariátu výboru v akejkoľvek písomnej forme vrátane elektronickej formy v jednom z jazykov uvedených v článku 1 nariadenia č. 1/1958 o používaní jazykov v Európskom hospodárskom spoločenstve (5).
                        
                     
                           1.2.
                        
                        
                           Žiadosť musí byť formulovaná dostatočne presným spôsobom a musí obsahovať najmä údaje potrebné na identifikáciu požadovaných dokumentov, ako aj meno, priezvisko a adresu žiadateľa.
                        
                     
                           1.3.
                        
                        
                           Ak žiadosť nie je dostatočne presná, výbor vyzve žiadateľa, aby žiadosť doplnil a poučí ho o tom, ako to urobiť. V takomto prípade sa plynutie lehoty na odpoveď preruší dovtedy, kým výboru nebudú doručené uvedené informácie.
                        
                     
                           1.4.
                        
                        
                           V prípade pravidelne sa opakujúcich alebo viacerých po sebe nasledujúcich žiadostí týkajúcich sa veľmi dlhého dokumentu alebo veľkého počtu dokumentov sa môže výbor so žiadateľom neformálne poradiť s cieľom nájsť vhodné riešenie.
                        
                     
                           1.5.
                        
                        
                           Žiadateľ nie je povinný uviesť dôvod svojej žiadosti.
                        
                     
            
               2.   Spracovanie žiadosti
               
                           2.1.
                        
                        
                           Žiadosť o prístup k dokumentu, ktorý má výbor k dispozícii, sa v ten istý deň postúpi tímu zodpovednému za spracovanie žiadostí o prístup k dokumentom, ktorý potvrdí prijatie žiadosti, pripraví odpoveď a požadovaný dokument poskytne v stanovenej lehote.
                        
                     
                           2.2.
                        
                        
                           Ak sa žiadosť týka dokumentu vypracovaného výborom, na ktorý sa môže vzťahovať niektorá z výnimiek stanovených v článku 4 nariadenia (ES) č. 1049/2001, tím zodpovedný za register sa obráti na pôvodcu dokumentu, ktorý do piatich pracovných dní navrhne ďalší postup.
                        
                     
                           2.3.
                        
                        
                           V prípade pochybností týkajúcich sa zverejnenia dokumentov tretích osôb sa výbor poradí s týmito tretími osobami, pričom im poskytne najmenej päť pracovných dní na rozhodnutie o prípadnom uplatnení niektorej z výnimiek stanovených v článku 4 nariadenia (ES) č. 1049/2001.
                        
                     
                           2.4.
                        
                        
                           Ak sa žiadosť predložená výboru týka dokumentu inej inštitúcie, ktorá ho ešte nezverejnila, výbor poskytne inštitúcii zodpovednej za tento dokument najmenej päť pracovných dní na vznesenie prípadných výhrad k zverejneniu tohto dokumentu.
                        
                     
                           2.5.
                        
                        
                           Ak tretia strana alebo inštitúcia, od ktorej dokument pochádza, nedoručí odpoveď v stanovenej lehote, výbor postupuje v súlade so stanoveným postupom.
                        
                     
            
               3.   Rozhodnutie
               
                           3.1.
                        
                        
                           Ak sa prístup k požadovanému dokumentu povolí, výbor tento dokument zašle žiadateľovi do 15 pracovných dní od zaevidovania žiadosti. Za odpovede, ktorými sa sprístupňujú požadované dokumenty, zodpovedá riaditeľ riaditeľstva A.
                        
                     
                           3.2.
                        
                        
                           Ak je prístup k požadovanému dokumentu odmietnutý, výbor do 15 pracovných dní od zaevidovania žiadosti písomne oznámi žiadateľovi dôvody úplného alebo čiastočného odmietnutia žiadosti a žiadateľa poučí o jeho práve podať opakovanú žiadosť. Ak výbor nezašle odpoveď v stanovenej lehote, žiadateľ je oprávnený podať opakovanú žiadosť. Za odpovede týkajúce sa úplného alebo čiastočného odmietnutia prístupu k požadovaným dokumentom zodpovedá generálny tajomník.
                        
                     
                           3.3.
                        
                        
                           Vo výnimočných prípadoch, napríklad v prípade žiadosti týkajúcej sa veľmi dlhého dokumentu alebo veľkého počtu dokumentov, možno lehotu stanovenú v odsekoch 3.1 a 3.2 predĺžiť o 15 pracovných dní, ak sa žiadateľovi táto skutočnosť vopred oznámi s uvedením podrobných dôvodov.
                        
                     
                           3.4.
                        
                        
                           Riaditeľ riaditeľstva A a generálny tajomník môžu delegovať svoje príslušné právomoci uvedené v odsekoch 3.1 a 3.2.
                        
                     
         
         
            Článok 5
            Opakované žiadosti
            
               1.   Podanie žiadosti
               
                           1.1.
                        
                        
                           Opakované žiadosti sa zasielajú výboru do 15 pracovných dní od prijatia úplného alebo čiastočného odmietnutia prístupu k požadovanému dokumentu, alebo v prípade, že na prvú žiadosť nebola doručená odpoveď, od uplynutia lehoty stanovenej na odpoveď.
                        
                     
                           1.2.
                        
                        
                           Na vypracovanie opakovanej žiadosti sa vzťahujú rovnaké formálne podmienky ako na vypracovanie prvej žiadosti.
                        
                     
            
               2.   Spracovanie žiadosti
               Ustanovenia článku 4 ods. 2 tohto rozhodnutia sa uplatňujú mutatis mutandis na spracovávanie opakovaných žiadostí. Výbor však nie je povinný potvrdiť prijatie opakovanej žiadosti.
            
            
               3.   Rozhodnutie
               
                           3.1.
                        
                        
                           Ak sa prístup k požadovanému dokumentu povolí, výbor tento dokument zašle žiadateľovi do 15 pracovných dní od zaevidovania opakovanej žiadosti. Za odpovede, ktorými sa sprístupňujú požadované dokumenty, zodpovedá predseda.
                        
                     
                           3.2.
                        
                        
                           Ak je prístup k požadovanému dokumentu odmietnutý, výbor do 15 pracovných dní od zaevidovania opakovanej žiadosti písomne oznámi žiadateľovi dôvody úplného alebo čiastočného odmietnutia žiadosti a žiadateľa poučí o jeho práve podať opravný prostriedok. Za odpovede týkajúce sa úplného alebo čiastočného odmietnutia prístupu k požadovaným dokumentom zodpovedá predseda.
                        
                     
                           3.3.
                        
                        
                           Vo výnimočných prípadoch, napríklad v prípade opakovanej žiadosti týkajúcej sa veľmi dlhého dokumentu alebo veľkého počtu dokumentov, možno lehotu stanovenú v odsekoch 3.1 a 3.2 predĺžiť o 15 pracovných dní, ak sa žiadateľovi táto skutočnosť vopred oznámi s uvedením podrobných dôvodov.
                        
                     
                           3.4.
                        
                        
                           Predseda môže delegovať právomoci uvedené v odsekoch 3.1 a 3.2.
                        
                     
         
         
            Článok 6
            Opravné prostriedky
            Ak výbor úplne alebo čiastočne odmietne povoliť prístup k dokumentu na základe opakovanej žiadosti alebo neodpovie v stanovenej lehote, žiadateľ môže proti výboru podať žalobu a/alebo podať sťažnosť európskemu ombudsmanovi za podmienok stanovených v článkoch 263 a 228 Zmluvy o fungovaní Európskej únie.
         
         
            Článok 7
            Vydávanie dokumentov a náklady na odpoveď
            
               1.   Vydávanie dokumentov
               
                           1.1.
                        
                        
                           Dokumenty sa žiadateľovi poskytujú vo forme tlačenej alebo elektronickej kópie, pričom sa riadne prihliada na želanie žiadateľa.
                        
                     
                           1.2.
                        
                        
                           Ak výbor alebo iná inštitúcia už dokument zverejnila a je ľahko prístupný, výbor môže žiadateľovi uľahčiť prístup k dokumentu tak, že žiadateľa informuje o tom, ako môže požadovaný dokument získať.
                        
                     
            
               2.   Náklady na odpoveď
               Žiadateľovi môžu byť účtované náklady spojené s vyhotovením a odoslaním kópií, ktoré majú 20 a viac strán vo formáte A4. Tento poplatok nesmie prekročiť skutočné náklady spojené s vyhotovením a odoslaním kópií. Dodanie v elektronickom formáte je bezplatné.
            
         
         KAPITOLA IV
         
            ZÁVEREČNÉ USTANOVENIA
         
         
            Článok 8
            Vykonávacie opatrenia
            Vykonávaním opatrení potrebných na zabezpečenie uplatňovania týchto ustanovení je poverený generálny tajomník.
         
         
            Článok 9
            Zrušenie rozhodnutia č. 64/2003 a rozhodnutia č. 128/2003
            Týmto rozhodnutím sa zrušuje rozhodnutie predsedníctva Výboru regiónov č. 64/2003 z 11. februára 2003 o prístupe verejnosti k dokumentom Výboru regiónov a rozhodnutie predsedníctva Výboru regiónov č. 128/2003 zo 17. júna 2003 o prístupe verejnosti k dokumentom Výboru regiónov prostredníctvom elektronického registra dokumentov.
         
         
            Článok 10
            Nadobudnutie účinnosti
            Toto rozhodnutie nadobúda účinnosť dňom nasledujúcim po jeho uverejnení v Úradnom vestníku Európskej únie.
         
         
            V Bruseli 9. októbra 2020
            
               
                  Za predsedníctvo Výboru regiónov
               
               Apostolos TZITZIKOSTAS
               
                  predseda
               
            
         
         
            (1)  Ú. v. ES L 145, 31.5.2001, s. 43.
         
            (2)  Ú. v. EÚ L 295, 21.11.2018, s. 39.
         
            (3)  Ú. v. EÚ L 160, 28.6.2003, s. 96.
         
            (4)  Ú. v. ES L 173, 27.6.2001, s. 5.
         
            (5)  Ú. v. ES 17, 6.10.1958, s. 385 (mimoriadne vydanie v slovenskom jazyku: kapitola 01, zväzok 001, s. 3 – 3).
      
      
         
            PRÍLOHA
            Zoznam dokumentov Výboru regiónov priamo prístupných verejnosti
            1.   Dokumenty týkajúce sa politickej činnosti
            
            Žiadosti o vypracovanie stanovísk z vlastnej iniciatívy a ich zdôvodnenia
            Pridelenie stanovísk na vypracovanie
            Návrhy stanovísk tematických komisií
            Návrhy výhľadových stanovísk tematických komisií
            Návrhy správ tematických komisií
            Návrhy výhľadových správ tematických komisií
            Návrhy uznesení komisií
            Oznamy pre členov na schôdzach komisií
            Pozmeňovacie návrhy k návrhom stanovísk komisií
            Pozmeňovacie návrhy k návrhom výhľadových stanovísk komisií
            Pozmeňovacie návrhy k návrhom správ komisií
            Pozmeňovacie návrhy k návrhom výhľadových správ komisií
            Pozmeňovacie návrhy k návrhom uznesení komisií
            Návrhy stanovísk na plenárne zasadnutie
            Návrhy výhľadových stanovísk na plenárne zasadnutie
            Návrhy správ na plenárne zasadnutie
            Návrhy výhľadových správ na plenárne zasadnutie
            Návrhy uznesení na plenárne zasadnutie
            Oznamy/podkladové dokumenty na plenárne zasadnutie
            Pozmeňovacie návrhy k návrhom stanovísk na plenárne zasadnutie
            Pozmeňovacie návrhy k návrhom výhľadových stanovísk na plenárne zasadnutie
            Pozmeňovacie návrhy k návrhom správ na plenárne zasadnutie
            Pozmeňovacie návrhy k návrhom výhľadových správ na plenárne zasadnutie
            Pozmeňovacie návrhy k návrhom uznesení na plenárne zasadnutie
            Zápisy z rozpravy plenárneho zhromaždenia
            Stanoviská (Európskeho) Výboru regiónov
            Výhľadové stanoviská (Európskeho) Výboru regiónov
            Správy komisií o dôvodoch pre podanie žaloby z dôvodu porušenia zásady subsidiarity alebo nedodržania povinnosti požiadať výbor o stanovisko
            Správy (Európskeho) Výboru regiónov
            Výhľadové správy (Európskeho) Výboru regiónov
            Uznesenia (Európskeho) Výboru regiónov
            Rozhodnutia nevypracovať stanovisko
            2.   Dokumenty týkajúce sa organizácie a fungovania rozhodovacích orgánov výboru
            
            Návrh rokovacieho poriadku
            Pozmeňovacie návrhy k návrhu rokovacieho poriadku
            Rokovací poriadok
            Správy o revízii rokovacieho poriadku
            Rozhodnutia o voľbe členov predsedníctva prijaté na plenárnom zasadnutí
            Rozhodnutia o zriadení komisií prijaté na plenárnom zasadnutí
            Rozhodnutia predsedníctva o vytvorení pracovných skupín, zmiešaných poradných výborov, medziregionálnych skupín, pracovných skupín a iných politických orgánov
            Rozhodnutia o vymenovaní predsedu prijaté na plenárnom zasadnutí
            Rozhodnutia o vymenovaní prvého podpredsedu prijaté na plenárnom zasadnutí
            3.   Dokumenty týkajúce sa politickej stratégie VR
            
            Návrhy vyhlásení
            Vyhlásenia
            Výročné hodnotiace správy
            Hodnotiace správy ku koncu funkčného obdobia
            Zhrnutia a správy o vplyve stanovísk výboru
            Zhrnutia a výročné správy o činnosti
            Politické priority
            Politické programy na začiatku funkčného obdobia
            Pracovné programy tematických komisií VR
            4.   Dokumenty týkajúce sa práce orgánov výboru
            
            
               Dokumenty predsedníctva
            
            Zloženia
            Pozvánky
            Návrhy programu schôdze
            Prezenčné listiny
            Oznamy predsedníctva
            Harmonogramy schôdzí
            Zápisnice
            
               Konferencia predsedov
            
            Programy schôdze
            
               Dokumenty na plenárne zasadnutie
            
            Pozvánky
            Návrhy programu zasadnutia
            Zápisnice
            Prezenčné listiny
            Príhovory a prejavy hostí
            
               Dokumenty tematických komisií výboru (okrem tých, ktoré sú uvedené v bode 1), zmiešaných poradných výborov, pracovných skupín, medziregionálnych skupín, osobitných pracovných skupín a iných politických orgánov výboru
            
            Politické priority (podľa akčných plánov a pracovných programov)
            Politický program na začiatku funkčného obdobia
            Správy o činnosti a tematické správy
            Odporúčania
            Zloženie
            Pozvánka
            Návrh programu rokovania
            Zápisnica
            Prezenčná listina
            Návrhy na výjazdové aktivity
            Prezentácie týkajúce sa tematických diskusií alebo stanovísk
            
               Užšie predsedníctvo
            
            Príhovory a prejavy predsedu
            Príhovory a prejavy podpredsedu
            
               Členovia
            
            Vymenovanie členov
            List člena s oznámením o odstúpení z funkcie
            Ukončenie mandátu člena
            Vyhlásenia o finančných záujmoch členov
            
               Výdavky a príspevky
            
            Pravidlá týkajúce sa náhrady cestovných nákladov a vyplácania paušálnych príspevkov za cestu a za účasť na schôdzach pre členov
            
               Dokumenty politických skupín
            
            Zriadenie skupín
            Stretnutia predsedov komisií a predsedu výboru
            Pozvánky
            Programy schôdzí
            
               Semináre a konferencie
            
            Oznamy o schôdzach, seminároch a konferenciách
            Nadväzujúce dokumenty
            5.   Dokumenty sietí a platforiem VR
            
            
               Európske zoskupenie územnej spolupráce (EZÚS)
            
            Register
            Vnútroštátne rozhodnutia
            
               Sieť na monitorovanie subsidiarity
            
            Pracovné programy v oblasti subsidiarity
            Výročné správy o subsidiarite
            Štúdie
            Programy konferencií o subsidiarite
            Brožúry
            Správy o konzultáciách
            Príspevky partnerov siete na monitorovanie subsidiarity
            
               Platforma na monitorovanie stratégie Európa 2020
            
            Monitorovacie správy
            Zoznamy členov
            
               Platforma Rozdelenie právomocí
            
            Štúdie o rozdelení právomocí
            6.   Dokumenty týkajúce sa komunikačnej a výskumnej činnosti
            
            
               Strategické dokumenty
            
            Komunikačné stratégie výboru
            Výročné akčné plány o komunikácii
            Výročné správy o komunikácii (o činnostiach za predchádzajúci rok)
            
               Ďalšie dokumenty
            
            Tlačové správy
            Elektronické informačné bulletiny (distribuované prostredníctvom predplatenej služby dostupnej na domovskej stránke webového sídla)
            
               Organizácia podujatí (konferencie, stretnutia za okrúhlym stolom, verejné vypočutia, workshopy atď.)
            
            Pozvánky (konferencie, stretnutia za okrúhlym stolom, verejné vypočutia, workshopy atď.), ktoré sú prístupné verejnosti
            Informácie pre členov o podujatiach organizovaných výborom
            Programy podujatí organizovaných výborom
            Zhrnutia/analýzy/hodnotenia podujatí organizovaných výborom
            
               Štúdie vypracované výborom
            
            Štúdie
            Program predsedníctva týkajúci sa vedeckých prác
            
               Príručky pre členov
            
            Príručka pre spravodajcov
            Príručka pre členov
            7.   Dokumenty týkajúce sa vzťahov s ostatnými
            
            Dohody o spolupráci
            Komunikácia s európskymi a medzinárodnými inštitúciami a orgánmi
            Komunikácia s členskými štátmi
            Komunikácia s miestnymi a regionálnymi samosprávami
            Komunikácia s medzinárodnými organizáciami
            Komunikácia so združeniami
            Európske zoskupenie územnej spolupráce
            8.   Dokumenty týkajúce sa administratívy, plánovania a podávania správ výboru
            
            
               Nábor a stáže
            
            Oznámenie o voľnom pracovnom mieste
            Vyhlásenie o ochrane osobných údajov týkajúce sa prijímania do služobného pomeru úradníkov, vyslania vyslaných národných expertov a stážistov
            Pravidlá uplatniteľné na národných expertov vyslaných do výboru
            Pravidlá upravujúce program výboru pre stáže
            Pravidlá týkajúce sa finančnej účasti na cestovných výdavkoch skutočne vynaložených na začiatku a na konci bežných stáží v oddeleniach výboru
            
               Postupy verejného obstarávania
            
            Všeobecné podmienky pre objednávky (zákazky s nízkou hodnotou)
            Vyhlásenie o ochrane osobných údajov týkajúce sa postupov verejného obstarávania
            Oznámenie o vyhlásení verejného obstarávania uverejnené v úradnom vestníku
            Oznámenie o výsledku verejného obstarávania uverejnené v úradnom vestníku
            Predbežné uverejnenie blížiacich sa zákaziek s nízkou a strednou hodnotou
            Zoznam zákaziek s nízkou a strednou hodnotou, ktoré výbor podpísal v predchádzajúcom roku
            Zoznam osobitných zmlúv a objednávok na základe rámcovej zmluvy, ktorú VR podpísal v predchádzajúcom roku
            
               Pravidlá týkajúce sa oznamovania protispoločenskej činnosti a vyhlásenia o vonkajších činnostiach vyšších úradníkov
            
            Vyhlásenie o ochrane osobných údajov týkajúce sa ochrany údajov počas postupov oznamovania protispoločenskej činnosti
            Pravidlá týkajúce sa oznamovania protispoločenskej činnosti
            Administratívna dohoda medzi VR a OLAF
            Výročné informácie týkajúce sa pracovnej činnosti bývalých riadiacich pracovníkov